PATVIRTINTA

Trakų rajono savivaldybės tarybos

2018 m. vasario 22 d. sprendimu Nr. S1E-37

**TRAKŲ RAJONO RŪDIŠKIŲ GIMNAZIJOS**

**2017 METŲ VADOVO ATASKAITA**

**I SKYRIUS**

**GIMNAZIJOS PRISTATYMAS**

**1.1. Kontaktinė informacija.**

Trakų r. Rūdiškių gimnazijos (toliau – Gimnazija) adresas: Trakų g. 71, Rūdiškės, Trakų rajonas. Gimnazijos elektroninis paštas – rudiskiumok@gmail.com, telefonas ir faksas – (8 528) 57 225, LT-21171. Gimnazijos internetinis puslapis – [www.rudiskiug.trakai.lm.lt](http://www.rudiskiug.trakai.lm.lt)

Rūdiškių gimnazija – vienintelė dvikalbė ugdymo įstaiga Trakų rajone: mokome lietuvių ir lenkų gimtosiomis kalbomis.

Naudojamos patalpos: gimnazijos – 5948 m kv.;

2017-08-03 Trakų rajono savivaldybės tarybos sprendimu Nr. S-162 „Dėl nekilnojamojo turto patalpų, esančių Pirties g.5, Rūdiškių m., Trakų r., perdavimo pagal panaudos sutartį“ gimnazijos bendrabutis perduotas VšĮ Trakų Futbolo klubas veiklai.

**1.2. Gimnazijos direktorė.**

Jelena Ignatovič, vadybinis stažas – 2,5 metų, neturi kvalifikacinės kategorijos, pradinių klasių vyresnioji mokytoja.

**1.3. Direktorės pavaduotojai.**

Rima Kazlauskienė ir Leonardas Tunevič, II vadybinė kvalifikacinė kategorija.

**1.4. Gimnazijos darbuotojai.**

Gimnazijoje dirba 16 mokytojų metodininkų, 21 vyresnysis mokytojas, 2 mokytojai. Nemaža dalis mokytojų į mokyklą važinėja iš aplinkinių vietovių. 2017 metais Gimnazijoje dirbo visi reikalingi specialistai.

Mokykloje patvirtinti etatai: 9,5 finansuojami iš mokinio krepšelio lėšų ir 31,5 iš Trakų rajono savivaldybės biudžeto lėšų.

Pedagoginių darbuotojų skaičiaus ir įgyjamų kvalifikacinių kategorijų kaita pateikta lentelėje.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Mokslo metai | Pedagoginių darbuotojų skaičius | Išsilavinimas | | | Kvalifikacinė kategorija | | | |
| Aukštasis | Aukštesnysis | Vidurinis | Mokytojas | Vyr. mokytojas | Metodininkas | Ekspertas |
| 2014–2015 | 45 | 45 | 2 | - | 7 | 24 | 14 | - |
| 2015–2016 | 41 | 39 | 2 | - | 5 | 21 | 15 | - |
| 2016-2017 | 39 | 38 | 1 | - | 2 | 21 | 16 | - |

**II SKYRIUS**

**GIMNAZIJOS BIUDŽETAS**

|  |  |  |
| --- | --- | --- |
| Eil. Nr. | Gautų lėšų šaltiniai | 2017 metai (tūkst. Eur.) |
| 1. | Iš savivaldybės biudžeto (DU) | 146,3 |
| 2. | Sodra | 44,7 |
| 3. | Tikslinės programos | 82,9 |
|  | Iš viso gauta lėšų | 273,9 |

|  |  |  |
| --- | --- | --- |
| Eil. Nr. | Gautų lėšų šaltiniai | 2017 metai (tūkst. Eur.) |
| 1. | Specialioji tikslinė dotacija (MK) (DU) | 380,0 |
| 2. | Sodra | 116,4 |
| 3. | Tikslinės programos | 11,8 |
|  | Iš viso gauta lėšų | 508,2 |

Pagal programas 2017 metais už patalpų nuomą ir kitas atsitiktines paslaugas gauta-11,0 tūkst. eurų.

Gimnazija turi paramos gavėjo statusą. 2017 metais gimnazija 2 proc. GPM gauta - 1,3 tūkst. Eurų, lėšos skirtos bibliotekos fondui atnaujinti.

Gimnazijos išlaidos 2017 metais (iš viso tūkst. eurų)**:** darbo užmokestis – 526,3 tūkst. eurų, socialinio draudimo įmokos – 161,1 tūkst. eurų, mityba – tūkst. eurų, ryšių paslaugos –1,8 tūkst. eurų, transporto išlaikymas –16,7 tūkst. eurų, spaudiniai – 3,2 tūkst. eurų, kitos prekės –15,6 tūkst. eurų, kvalifikacijos kėlimas – 3,9 tūkst. eurų, komunalinės paslaugos ir kitos paslaugos –60,4 tūkst. eurų, ilgalaikio materialiojo turto įsigijimas –2,5 tūkst. eurų.

**III SKYRIUS**

**GIMNAZIJOS PATALPOS**

Gimnazija naudoja: dvi sporto sales, vienoje vyksta 1-4 klasių, o kitoje 5-8 ir I-IV klasių kūno kultūros pamokos, valgyklą, šokių/choreografijos klasę, kurioje vyksta pamokos, neformaliojo švietimo veikla; aktų salę, žaidimų kambarį pradinių klasių mokiniams, dvi skaityklas, kompiuterių klasę, 7 pradinių klasių kabinetus, fizikos, chemijos, 2 biologijos, 2 istorijos kabinetus, 3 lietuvių kalbos, 1 muzikos, 2 matematikos, 3 užsienio kalbos (2 anglų ir 1 rusų kalbos), 1 geografijos, 1 dailės, 1 informacinių technologijų kabinetą (klasėje yra 16 darbo vietų), 2 technologijų kabinetus (medžio apdirbimo ir maisto gaminimo/technologijų), dorinio ugdymo (tikybos) klasę, biblioteką, skaityklą, kurioje dažnai vyksta įvairūs renginiai, mokytojai veda netradicines pamokas, mokiniai laisvu laiku gali ruoštis pamokoms, skaityti, praleisti laiką, naršyti internete; muziejų, logopedo/specialiojo pedagogo kabinetą, psichologo kabinetą, mokytojų kambarį.

2017 metais gimnazijoje savo jėgomis ir lėšomis atliktas vieno kabineto (lietuvių kalbos) ir II aukšto fojė remontas: nudažytos lubos, sienos, grindys, atnaujinti baldai.

Nuo 2017 m. rugsėjo 1 d. gimnazijoje pradėjo veiklą Vaikų dienos centras, kur vaikai būna po pamokų, žaidžia, ruošia pamokas. Tam buvo parengtos 3 patalpos (ugdymui, žaidimams ir poilsiui), atliktas smulkus remontas, įsigyti baldai, technika, žaidimai, žaislai, paklota kiliminė danga.

**IV SKYRIUS**

**GIMNAZIJOS TEIKIAMOS PASLAUGOS, SUTEIKTŲ PASLAUGŲ GAVĖJAI**

Gimnazijoje teikiamas pradinis, pagrindinis, vidurinis ugdymas. 2016/2017 mokslo metais gimnazijoje mokėsi 333 mokiniai.

**4.1. Mokinių skaičius koncentruose** ( palyginimas pagal metus):

|  |  |  |  |  |
| --- | --- | --- | --- | --- |
| **Mokslo metai** | **Iš viso** | **1-4 klasėse** | **5- 8 klasėse** | **9- 12 klasėse** |
| 2014- 2015 m.m. | 378 | 117 | 126 | 135 |
| 2015- 2016 m.m. | 351 | 114 | 109 | 128 |
| 2016 - 2017 m.m. | 333 | 109 | 98 | 126 |

Gimnazijos mokinių skaičius nuolat keitėsi. Pastebimas mokinių mažėjimas dėl gyventojų emigracijos, kitų veiksnių. Rajono švietimo įstaigų tinklo pertvarka mokinių skaičiui įtakos neturi. Mokinių skaičius mažėja visų koncentrų klasėse, nes mažėja bendras gyventojų skaičius. Ypač mažėja mokinių lenkų dėstoma kalba klasėse.

**4.2. Mokinių skaičius lenkų dėstoma kalba** (palyginimai pagal metus):

|  |  |  |  |  |
| --- | --- | --- | --- | --- |
| **Mokslo metai** | **Iš viso** | **1-4 klasėse** | **5- 8 klasėse** | **9- 12 klasėse** |
| 2014- 2015 m.m. | 41 | 6 | 19 | 16 |
| 2015- 2016 m.m. | 34 | 6 | 18 | 10 |
| 2016-2017 m.m. | 21 | 0 | 0 | 21 |

**4.3. Mokinių pavėžėjimas.** Mokykla turi du mokyklinius autobusiukus, kurias pavežami į/iš gimnaziją(-os) mokiniai, mokykliniai autobusiukai taip pat naudojami mokinių pažintinei, kultūrinei veiklai organizuoti bei dalyvaujant sporto, mokslo olimpiadose, varžybose, projektuose. Pastebėta, kad nereti atvejai, kai yra viršijamas vežamų mokinių normatyvas, nes didelis pavežamų mokinių skaičius.

Informacija apie pavežamus mokinius:

|  |  |  |  |  |
| --- | --- | --- | --- | --- |
| **Mokslo metai** | **Iš viso** | **1-4 klasėse** | **5- 8 klasėse** | **9- 12 klasėse** |
| 2014- 2015 m.m. | 112 | 32 | 44 | 36 |
| 2015- 2016 m.m. | 104 | 37 | 34 | 33 |
| 2016-2017 m.m. | 109 | 40 | 35 | 34 |

**4.4. Socialiniai remtinų mokinių maitinimas.** Nemokamas maitinimas Gimnazijoje teikiamas pagal Trakų rajono savivaldybės patvirtintą tvarką Socialinės paramos skyriaus sprendimu. Pastebima, kad nemokamai maitinamų mokinių skaičius mažėja, manytina, kad atitinkamai didėja tėvų gaunamos pajamos.

|  |  |  |  |  |
| --- | --- | --- | --- | --- |
| **Mokslo metai** | **Iš viso** | **1-4 klasėse** | **5- 8 klasėse** | **9- 12 klasėse** |
| 2014- 2015 m.m. | 102 | 34 | 36 | 32 |
| 2015- 2016 m.m. | 92 | 27 | 36 | 29 |
| 2016- 2017 m.m. | 59 | 19 | 15 | 25 |
| 2017-2018 m.m. | 49\* | 16 | 16 | 17 |

\*Mokslo metų pradžioje

Psichologinę pagalbą Gimnazijoje teikė Trakų pedagoginės psichologinės pagalbos tarnybos psichologė vieną kartą per savaitę. Iškilus problemoms psichologė konsultuodavo mokinius, tėvus ir mokytojus, dalyvavo tėvų susirinkimuose, klasės valandėlėse. Nuo 2017 m. gruodžio 1 d. gimnazijos mokiniai neturi galimybės gauti psichologinės pagalbos, nes, reorganizavus Trakų PPT, ši paslauga rajono švietimo įstaigoms neteikiama.

Socialinę pagalbą gimnazijoje teikia socialinė pedagogė, kuri vykdo mokinių pamokų lankomumo priežiūrą, uniformų dėvėjimo kontrolę, organizuoja prevencinių programų vykdymą, sprendžia iškilusias problemines situacijas (bėgimo iš pamokų, vagysčių, netinkamo mokinių elgesio atvejus), spręsdama socialines problemas bendradarbiauja ir su klasių vadovais, tėvais, policijos pareigūnais, seniūnijos darbuotojais, socialiniais darbuotojais, VTAS specialistais. Specialiąją pedagoginę pagalbą gimnazijoje teikia logopedė/specialioji pedagogė. Su kalbos ir komunikacijos problemų turinčiais mokiniais logopedė dirba pagal sudarytą grafiką. Ji bendradarbiauja su mokinių tėvais, esant reikalui, juos konsultuoja. Logopedinė pagalba teikiama 39 mokiniams. Specialioji pedagoginė pagalba orientuota į individualų darbą su mokiniais, mokytojų, tėvų konsultavimą. 2017–2018 mokslo metais Gimnazijoje buvo ugdomi 18 specialiųjų ugdymosi poreikių turinčių mokinių, iš kurių 6 nustatytas nežymus intelekto sutrikimas ir jie ugdomi pagal individualizuotas programas įtraukiojo ugdymo būdu.

**4.5. Ryšių sistema /IKT.**

Iš viso Gimnazijoje yra 108 kompiuteriai, įrengta 1 kompiuterių klasė, kurioje yra 17 darbo vietų. Mokymo(si) procese naudojami 76 kompiuteriai, 26 projektoriai, 1 interaktyvi lenta, 3 dokumentų kameros, 14 spausdintuvų. Įsigyti 24 planšetiniai kompiuteriai. Mokytojų darbo vietos kompiuterizuotos, visi dirbantys mokytojai moka naudotis kompiuterine technika. Administracijai yra skirti 8 kompiuteriai. Gimnazija 2013 m. įdiegė elektroninio dienyno TAMO sistemą. Mokyklos bendruomenės paslaugoms – biblioteka, dvi skaityklos, kuriose yra 21 kompiuteris, spausdintuvas, kopijavimo aparatas, projektorius. Įdiegta MOBIS sistema.

Sukurta komunikavimo sistema: informacija teikiama mokyklos internetiniame puslapyje, elektroniniame dienyne. Organizuojami visuotiniai susirinkimai tėvams, klasių tėvų susirinkimai, atvirųjų durų dienos. Informacija platinama elektroniniu paštu, naudojantis elektroninio dienyno pranešimų funkcija ir Gimnazijos interneto svetainėje <http://www.rudiskiug.trakai.lm.lt/>.

Naudojamasi mokinių ir mokytojų registrais, NEC duomenų perdavimo sistema KELTAS, švietimo valdymo informacinė sistema ŠVIS. Bankų pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas.

**V SKYRIUS**

**GIMNAZIJOS PASIEKIMAI, VEIKLOS REZULTATAI**

Gimnazijoje teikiamas pradinis, pagrindinis, vidurinis ugdymas bei neformaliojo švietimo veikla.

**5.1. 2016/2017 m.m. Pagrindinio ugdymo pasiekimų patikrinimas.**

|  |  |  |  |  |  |
| --- | --- | --- | --- | --- | --- |
| PUPP | | Pasiekimų lygmuo (%) | | | |
| Pavadinimas | Laikė | Nepasiekė patenkinamo | Patenkinamas | Pagrindinis | Aukštesnysis |
| Lietuvių kalba (gimtoji)  Matematika | 38  38 | 0  4 | 8  16 | 10  7 | 20  11 |

**5.2. Brandos egzaminai** (palyginimas):

|  |  |  |  |  |  |  |
| --- | --- | --- | --- | --- | --- | --- |
| Mokslo metai | Abiturientų skaičius | Išlaikytų valstybinių egzaminų proc. nuo laikytų valstybinių egzaminų skaičiaus | Išlaikytų mokyklinių egzaminų proc. nuo laikytų mokyklinių egzaminų skaičiaus | 100-50 balų išlaikytų valstybinių egzaminų proc. nuo bendro išlaikytų valstybinių egzaminų skaičiaus | ,, Puikiai“, ,,labai gerai“, ,,gerai“ išlaikytų mokyklinių egzaminų proc. nuo išlaikytų mokyklinių egzaminų skaičiaus | Išlaikytų  100 balų (proc.) |
| 2014-2015 | 36 | 96,5 | 100 | 50,8 | 61,1 | 1,6 (2 mok.) |
| 2015-2016 | 27 | 96,1 | 100 | 46,6 | 54,4 | 0,97 (1 mok.) |
| 2016-2017 | 19 | 98,5 | 100 | 44,7 | 80,0 | 21,0 (3 mok., 4 egzaminai) |

**5.3. 2016/2017 mokslo metų mokymosi rezultatai - labai gerai, gerai ir patenkinamai, nepatenkinamai besimokančių mokinių dalis (%)**

|  |  |  |  |  |
| --- | --- | --- | --- | --- |
|  | Labai gerai | Gerai | Patenkinamai | Nepatenkinamai |
| Pradinės kl. | 26% | 44% | 28% | 2% |
| 5-8 klasės | 12% | 28% | 55% | 5% |
| I-II klasės | 18% | 23% | 58% | 1% |
| III-IV g. klasės | 19% | 24% | 55% | 2% |

**5.4. Abiturientų tolimesnis mokymasis, darbas, karjera ir t.t.**

|  |  |  |  |  |  |  |
| --- | --- | --- | --- | --- | --- | --- |
| Metai | Abiturientų skaičius | Gavusių brandos egzaminų skaičius | Siekiančių universitetinio išsilavinimo  skaičius | Siekiančių neuniversitetinio išsilavinimo  skaičius | Siekiančių profesinio išsilavinimo | Dirba,  kita veikla |
| 2015 | 36 | 36 | 11 (30 proc.) | 11 (30 proc.) | 6 (17 proc.) | 6 (17 proc.) |
| 2016 | 27 | 27 | 15 (56 proc.) | 6 ( 22 proc.) | 2 ( 7 proc.) | 4 (15 proc.) |
| 2017 | 19 | 19 | 8 (42 proc.) | 7 (37 proc.) | 1 ( 5 proc.) | 3 (16 proc.) |

**5.5. Metodinė veikla.**

Per 2017 m. įvyko 7 Metodinės tarybos posėdžiai. Atsižvelgiant į gimnazijos iškeltus veiklos prioritetus, be tradicinių klausimų (veiklos plano aptarimas, pagrindinio ugdymo pasiekimų patikrinimo ir brandos egzaminų rezultatų aptarimas, vadovėlių ir mokymosi priemonių užsakymas, tarpinis įsivertinimas, bandomųjų brandos egzaminų organizavimas, veiklos metinis įsivertinimas ir kt.) buvo nagrinėti šie klausimai:

* „Asmeninės mokinio individualios pažangos stebėjimas ir fiksavimas. Projektinės veiklos įtaka asmeninei pažangai“ šia tema 2017-04-10 vyko išplėstinis MT posėdis su Onuškio Donato Malinausko gimnazijos MT nariais. Abiejų gimnazijų mokytojai pasidalijo gerąja darbo patirtimi aktualia tema - apie mokinių individualios pažangos stebėjimą bei fiksavimą ir dalyvavimą įvairiuose rajono ir šalies projektuose, aptarė jų įtaką mokinių pažangumui.
* 2017-06-06 posėdyje nagrinėtas klausimas „Efektyviausi namų darbų kokybės siekimo, tikrinimo bei vertinimo būdai“. MT nariai nuolat dalinasi gerąja darbo patirtimi.

Metodinėje veikloje didžiausias dėmesys buvo skiriamas mokytojų gerosios darbo patirties pasidalijimui aktualiais mokinių ugdymo(si) klausimais.

Gimnazijos Metodinei tarybai nuo 2017 m. birželio mėnesio vadovauja istorijos mokytoja metodininkė Elena Červiak.

Intensyvus metodinis darbas vykdomas ir metodinėse grupėse. Ypač aktyviai veikia lietuvių kalbos metodinė grupė (vad. L. Masienė), užsienio kalbų metodinė grupė ( vad. E.Vilčevskaja), tiksliųjų mokslų metodinė grupė (S. Tarailienė).

**5.6. Karjeros planavimo veikla.**

Karjeros planavimo veiklas gimnazijoje organizuoja atsakingas karjeros specialistas bei klasių vadovai. Per 2017 metus:

* skaityti pranešimai visuotiniame I-IV klasių mokinių tėvų susirinkime „Mano vaikas renkasi karjeros kelią“ bei IV gimnazinės klasės tėvų susirinkime „2017 studijų galimybės“;
* IIa ir IIb klasėse organizuoti susirinkimai tema „Kaip pasiruošti viduriniam ugdymui“;
* organizuotas II-IV klasių mokinių susitikimas su Alytaus profesinio rengimo centro atstovais, II a ir IIb klasių mokinių susitikimas su Aukštadvario profesinės mokyklos atstovais;
* dalyvauta tarptautinėje mokymosi, žinių ir karjeros planavimo parodoje STUDIJOS 2017.
* dalyvauta karjeros dienoje Trakų Vytauto Didžiojo gimnazijoje;
* dalyvauta nacionalinės verslumo dienos „Profadienis Junior“ pusfinalyje;
* gimnazijos mokiniai dalyvavo visuotinėje atvirų durų dienoje tėvų darbovietėse „Šok į tėvų klumpes“;
* klasių valandėlių metu nuolat vysta mokinių motyvavimas ir supažindinimas su tolimesnio ugdymosi ir/ar studijų galimybėmis, bendraujama ir bendradarbiaujama su mokinių tėvais.

**5.7. 2017 m. gimnazijos mokinių laimėjimai olimpiadose, konkursuose, varžybose (I-III vieta):**

|  |  |  |
| --- | --- | --- |
| Miesto/rajono | Respublikoje | Tarptautiniai |
| 54 | 14 | 6 |

**5.8. Neformalusis ugdymas.**

Neformaliajam ugdymui skirtos 36 val., veikia neformaliojo švietimo būreliai (dalykiniai, meniniai, sporto, technologiniai ir kt.). Gimnazijos mokiniai turi galimybę lankyti neformaliojo švietimo užsiėmimus ir už mokyklos ribų. Gimnazijos mokiniai lanko Rūdiškių muzikos mokyklą, mokosi plaukti Trakų švietimo centro organizuojamuose užsiėmimuose vandens parke, dalyvauja Trakų krašto tradicinių amatų centro veiklose, sportuoja.

**Neformaliojo ugdymo veikla gimnazijoje:**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Programos pavadinimas** | **Vadovo v., pavardė** | **Mokinių tikslinė**  **grupė (klasė, skaičius)** | **Skirta val.** | **Veiklos kryptis** |
| 1. | „Jaunieji turistai“ | V. Bakšienė | 5, I,III gimn. kl.  (22) | 2 | sportinė |
| 2. | Anglų k. | N. Mickevičienė | 6-8 kl.  (15) | 1 | kalbos |
| 3. | ,,Veiksmo penktadienis“ | Dž. Slavinskienė | I-IV gimn. kl.  (17) | 2 | sportinė |
| 4. | Tinklinis | Dž. Slavinskienė | 5-IV gimn. kl.  (30) | 2 | sportinė |
| 5. | „Įdomioji chemija“ | V. Kasperavičiūtė | 8, I-IV gimn. kl.  (12) | 1 | tiriamoji |
| 6. | „Tarp draugų“ | F. Grambienė | 2a kl.  (16) | 1 | socialinė |
| 7. | „Dviračių vairuotojų mokymai“ | F. Grambienė | 6a kl.  (15) | 1 | žmogaus sauga |
| 8 | „Dviračių vairuotojų mokymai“ | E. Vilčevskaja | 6a kl.  (15) | 1 | žmogaus sauga |
| 9. | Rusų kalbos pradmenys | E. Vilčevskaja | IIc kl.  (11) | 1 | dalikinė |
| 10. | „Savam krašte ir tvoros žydi“ | S. Stanišauskienė | 3ab kl.  (12) | 1 | kūrybinė-pažintinė |
| 11. | Futbolas 1-4 kl. | A. Šarapajevas | 1-4 kl.  (25) | 2 | sportinė |
| 12. | Futbolas 5-12 kl | A. Šarapajevas | 5-8, I-IVgimn. kl.  (25) | 1,5 | sportinė |
| 13. | Krepšinis 5-12 kl | A. Šarapajevas | 8, I-IV gimn. kl.  (20) | 1,5 | sportinė |
| 14. | „Floristika“ | L. Muknickienė | 4-8,I-II gimn. kl.,  (7) | 2 | kūrybinė |
| 15. | „Olweus programos kokybės užtikrinimo koordinavimas“ | D. Voronovič | I-IVgimn. kl.  (7) | 2 | socialinė |
| 16. | Etnografinis | L. Masienė | 6-8, I gimn. kl.  (13) | 1 | etnografinė |
| 17. | Žurnalistų | L. Masienė | 5-8, I-IV gimn. kl.  (11) | 1 | pilietinė,  kūrybinė |
| 18. | Ansamblis „Muza“ | V. Sašenko | 1-5 kl.  (13) | 2 | meninė |
| 19. | Stalo teatras | J. Dulskienė | 4a kl.  (11) | 1 | kalbinė |
| 20. | Gyvename drauge | D. Garbštienė | 2b kl.  (18) | 1 | socialinė |
| 21. | „Mes-veiklūs“ | E. Červiak | 6-8, I-II kl.  (10) | 1 | pilietiškumo ugdymo istorija |
| 22. | „Šokim trypkim“ | V. Klimaikienė | 2-4 kl.  (16) | 2 | meninė |
| 23. | „Plastikos kalba“ | A. Masys | 1-4, 5-8, I-III kl.  (12) | 2 | meninė |
| 24. | „Gyvenu sveikai“ | L. Sinkevičienė | 4 kl.  (15) | 2 | sveikatos |
| 25. | Teatro studija ,,Mozaika" | D. Petkelienė | 1-4 kl.  (19) | 1 | kūrybinė |
|  |  |  | **IŠ VISO:** | **36 val.** |  |

**5.9. Kvalifikacijos kėlimas.**

Per 2017 m. kvalifikaciją kėlė 35 mokytojai ir 3 gimnazijos vadovai. Tai yra 100 proc. gimnazijoje pirmaeilėse pareigose dirbančių mokytojų. Mokymuose dalyvauta skirtingai: nuo 2 val. iki 25 val. per metus. Visi mokytojai ir vadovai kvalifikaciją kėlė 252 dienas per metus, tai sudaro 6,46 dienos vienam mokytojui.

2017 metais prioritetas skirtas kvalifikacijos kėlimo užsiėmimų organizavimui gimnazijoje, dėl šios priežasties mokymuose dalyvavo didesnis mokytojų skaičius, buvo išvengta važiavimo nepatogumų. Mokykloje vyko 3 seminarai: „Kaip mokytojams efektyviai bendradarbiauti su tėvais ir mokytojais“ (2017-06-21), „Skaitmeniniai produktai sėkmingai vaikų ateičiai“ (2017-04-11), „Išmaniųjų telefonų, planšetinių kompiuterių panaudojimas pamokose“ (2017-12-28).

Gimnazijos 13 mokytojų dalyvavo respublikiniame projekte „Tyrinėjimo menas: partnerystės kuriančioms mokykloms“ (2016 m. lapkritis – 2017 m. kovas). Projekto tikslas – atskleisti, tyrinėti ir ugdyti XXI a. gebėjimus  bendrojo ugdymo procese. Programa „Tyrinėjimo menas“ – „Kūrybinių partnerysčių“ programos patirtimi ir modeliu pagrįsta mokytojų ir įvairių sričių kūrėjų bendradarbiavimo programa, skirta mokinių XXI amžiaus gebėjimams ugdyti: tai kritinis mąstymas ir problemų sprendimas, kūrybiškumas, bendradarbiavimas, lyderystė ir iniciatyvumas. Tam pasitelkiamas kūrybiškas, tyrinėjimu, patyrimu ir jo refleksija, savarankiškumu pagrįstas mokymosi procesas, suteikiantis erdvę ieškoti, klausti ir abejoti, išbandyti ir kurti, bendradarbiaujant su kitais. Mokytojai vedė pamokas kartu su menininkais ieškodami įdomesnių ir įvairesnių mokymo(si) būdų bei formų.

11 mokytojų išklausė Specialiosios pedagogikos ir specialiosios psichologijos kursus (2017-11-29).

Tobulintos įvairios profesinės bei vadybinės kompetencijos, žinios.

**5.10. Kiti projektai, reikšmingi gimnazijos bendruomenei.**

* Vykdomas smurto ir patyčių prevencinės veiklos projektas OPKUS (OLWEUS kokybės užtikrinimo sistema), kuriame dalyvauja visa gimnazijos bendruomenė.
* Tęsiama tarptautinė asmeninį tobulėjimą ir socialinę atsakomybę skatinanti programa DofE (dalyvauja 6 mokiniai).
* 2017 m. taip pat buvo tęsiamas VšĮ „Pilietiškumo, demokratijos ir teisės programų centro“ inicijuotas projektas  jaunimui „Gyvenu laisvai!“, vyko baigiamasis maršrutų pristatymo renginys, vykdoma puslapio „Atrask Rūdiškes“ priežiūra ir administravimas.
* Buvo vykdomas UPC projektas ,,Tyrinėjimo menas: partnerystės kuriančioms mokykloms“ (kuravo V. Patinskienė, dalyvavo IIa (10) kl. mokiniai).
* Nuo 2017 m. rudens vyksta kitas UPC projektas ,,Tyrinėjimo menas: partnerystės kuriančioms mokykloms“ , kuruoja L. Masienė, dalyvauja I kl. mokiniai.
* Įkurtas gimnazijos Vaikų dienos centras, 2017 m. lapkričio 6 d. vyko oficialus atidarymas.
* Kartu su kitomis rajono ugdymo įstaigomis dalyvauta rengiant ir teikiant paraišką pagal 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ įgyvendinimo priemonę 09.2.1-ESFA-K-728 „Ikimokyklinio ir bendrojo ugdymo mokyklų veiklos tobulinimas“. Parengtas projektas „MĄSTAU, VEIKIU - MOKAUSI“.

|  |
| --- |
|  |
|  |

**VI SKYRIUS**

**MOKYKLOS VADOVO INDĖLIS, FORMUOJANT IR KEIČIANT MOKYKLOS VEIKLĄ**

Vykdant administracinio reglamentavimo funkcijas, per 2017 m. patvirtinti 146 įsakymai organizaciniais, 137 personalo ir 560 mokinių veiklos klausimais, parengti ir išduoti įvairūs su ugdymu susiję dokumentai. 2017 m. įsigaliojus keliems svarbiems darbo santykius ir darbo apmokėjimą reguliuojantiems dokumentams (LR Savivaldybių ir biudžetinių įstaigų darbuotojų darbo apmokėjimo įstatymas, LR Darbo kodeksas, LR Švietimo įstatymo nuostatos, socialinės apsaugos ir darbo ministerijos rekomendacijos dėl pareigybių aprašų struktūros ir kt.), buvo parengtos ir patvirtintos naujos tvarkos ir taisyklės, administracinių procedūrų aprašai, reglamentuojantys įstaigos veiklą: parengta ir patvirtinta darbuotojų darbo užmokesčio skaičiavimo ir mokėjimo tvarka, papildytos darbuotojų darbo sutartys, patikslinti ir patvirtinti darbuotojų pareigybės aprašymai. Vykdant ŠMM nurodymus, sukurtas ir įgyvendintas Smurto ir patyčių prevencijos modelis ugdymo įstaigoje: parengta Smurto ir patyčių prevencijos ir stebėsenos tvarka, sudarytas smurto ir patyčių prevencijos modelis, paskirti atsakingi aprašo įgyvendinimo stebėsenai; atitinkamai pakoreguoti (parengti) darbuotojų pareigybių aprašai. Inicijuotas specialiųjų ugdymosi poreikių turinčių mokinių ugdymo kokybės tyrimas, rezultatai pristatyti bendruomenei, imtasi veiksmų SUP mokinių ugdymo kokybei gerinti.

Atsižvelgiant į tėvų lūkesčius ir vykdant švietimo ir mokslo ministerijos rekomendacijas dėl Visos dienos mokyklos veiklos, atlikti Vaikų dienos centro gimnazijoje steigimo veiksmai: suderintas klausimas su Trakų r. savivaldybės administracija, parengti centro veiklos nuostatai, darbuotojų pareigybių aprašai, mokėjimo tvarka, parengtos patalpos, aprūpinta ugdymo ir laisvalaikio (žaidimų) priemonėmis, įdarbinti darbuotojai. Centras pradėjo veiklą 2017 m. rugsėjo 4 d.

Dalyvauta Trakų r. savivaldybės administracijos direktoriaus įsakymu patvirtintos darbo grupės dėl gimnazijos bendrabučio pastato perdavimo FK „Trakai“ veikloje: statistinių duomenų, ataskaitų teikimas, projektinis lėšų poreikio veiklai apskaičiavimas, kiti klausimai pagal poreikį.

Vykdant metinį veiklos planą, siekta, kad tikslai ir uždaviniai derėtų su respublikos ir rajono savivaldybės švietimo prioritetais, tenkintų gimnazijos bendruomenės poreikius, organizuotų seminarų tematika derėtų su mokytojų kvalifikacijai keliamais uždaviniais, iššūkiais, mokytojų siekiais bei lūkesčiais. Siekta užtikrinti gimnazijoje palankų mikroklimatą, tolerancija bei pagarba puoselėjami demokratiniai bendruomenės narių santykiai, kūrybinė iniciatyva ir kiekvieno darbuotojo atsakomybė už paskirtą darbą, skatinama už iniciatyvumą ir gerus darbo rezultatus.

Sudaromos sąlygos ugdytiniams dalyvauti miesto, rajono, šalies kultūriniame ir visuomeniniame gyvenime, organizuojamos bei remiamos išvykos, pažintinė veikla. Lietuvos valstybės atkūrimo šimtmečiui paminėti parengtas veiklos planas, inicijuotas visų klasių mokinių apsilankymas Valstybės pažinimo centre. Mokytojai skatinami organizuoti meninės raiškos konkursus, skelbti informaciją apie mokinių dalyvavimą įvairiuose renginiuose spaudoje ir gimnazijos internetiniame puslapyje.

Rūpinamasi gimnazijos aplinkos gerinimu, poilsio erdvių kūrimu, vykdomas klasių, kitų patalpų remontas, stengiamasi kurti estetiškai patrauklią aplinką.

Suvokiami ir vertinami bendradarbiavimo privalumai, aktyviai dalyvaujama socialinių partnerių organizuojamose veiklose, gimnazijos bendruomenė skatinama vykdyti gerosios patirties sklaidą, bendradarbiaujant su Rūdiškių seniūnija, Trakų r. urėdija, Rūdiškių miesto biblioteka, Rūdiškių kultūros centru, Rūdiškių bažnyčia, Rūdiškių amatų mokykla, Rūdiškių vaikų lopšeliu- darželiu „Pasaka“, rajono gimnazijomis ir mokyklomis, Trakų rajono policijos komisariatu ir kt..

**VII SKYRIUS**

**PROBLEMOS, SUSIJUSIOS SU GIMNAZIJOS VEIKLA, GALIMI SPRENDIMO BŪDAI**

1. Mažėjantis mokinių skaičius, MK lėšų trūkumas - klasių optimalus komplektavimas.
2. Mokytojų amžiaus didėjimas - jaunų mokytojų pritraukimas, skatinimas.
3. Dažnas vežamų mokinių normatyvo viršijimas – didesnio ( arba dar vieno) mokyklinio autobusiuko įsigijimo poreikis.
4. Naujų (įtraukiančių) darbo metodų pamokoje paieška, iniciatyvų skatinimas – platesnė projektinė veikla.
5. Darbuotojų atsakingo požiūrio į darbą, kokybiško funkcijų vykdymo, lojalumo įstaigai stoka – asmeniniai pokalbiai, komandinio darbo veiklos organizavimas, motyvacijos stiprinimas.

Direktorė Jelena Ignatovič

PRITARTA

Gimnazijos tarybos 2018-01-08

nutarimu (prot. Nr.1)